ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003007
ขอให้ปรับปรุงถนนชำรุดเป็นหลุมเป็นบ่อ บริเวณถนนลาดปลาเค้า ซอย 66 และซอย 72 แขวงท่าแร้ง เขตบางเขน กรุงเทพมหานคร เนื่องจากถนนภายในซอย 66 เป็นถนนคอนกรีต และซอย 72 เป็นถนนลาดยางแอสฟัลท์ ซึ่งทั้งสองซอยมีช่องทางจราจร 2 ช่องทางวิ่งสวนกัน โดยทั้งสองซอยจะสามารถเดินทางสัญจรไปยังวัดไตรรัตนารามได้ รวมระยะทางตั้งแต่ปากซอยฯ ประมาณ 1.5 กิโลเมตร ซึ่งได้เกิดปัญหาถนนชำรุดเป็นหลุมเป็นบ่อ พื้นถนนแตกไม่เรียบ ซึ่งทางหน่วยงานที่เกี่ยวข้องได้แก้ไขปัญหาเบื้องต้นโดยการลาดยางแอสฟัลท์ตามหลุมหรือตามพื้นถนนแตก แต่พื้นถนนไม่เรียบเช่นเดิม ทำให้การสัญจรไม่สะดวก ส่งผลให้ประชาชนที่อาศัยอยู่ในพื้นที่จำนวนหลายหลังคาเรือนได้รับความเดือดร้อน ประสบปัญหามาเป็นระยะเวลากว่า 10 ปีแล้ว ซึ่งอยู่ในความรับผิดชอบของสำนักงานเขตบางเขน จึงประสงค์ให้หน่วยงานที่เกี่ยวข้องดำเนินการปรับปรุงพื้นผิวจราจรถนนทั้งสองซอยดังกล่าว เพื่ออำนวยความสะดวกและเพื่อบรรเทาความเดือดร้อนให้แก่ประชาชนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata